WK premier sê polisie het stryd teen misdaad verloor | Maroela Media
Die Wes-Kaapse premier Alan Winde. (Foto: Courtney Africa/ANA)
Die Wes-Kaapse premier Alan Winde het Donderdag gesê die polisie het die stryd teen misdaad in die provinsie verloor – en hy pak die skuld daarvoor op swak bestuur in die polisiediens.
"Kom ons praat oor sommige van die feite. In ons oorsig van 151 polisiestasies het ons vasgestel dat die provinsie 'n tekort aan 548 speurders het. Bykans die helfte van speurders hier hanteer 200 of meer dossiere gelyktydig, terwyl die ideale getal tussen 50 en 60 is," het Winde gesê.
"'n Skokkende 57% van speurbevelvoerders en 48% van speurders het nie die nodige opleiding ondergaan nie, terwyl slegs 2% énige vorm van spesialisopleiding ontvang het. Ons speurders werk ook sonder die nodige hulpbronne.
"Nagenoeg 71% het geen informante nie en omtrent die helfte van ons speurders het nie 'n vuurwapen nie. Ek kan jou verseker bendelede het wapens en baie daarvan kom uit die polisie se eie arsenaal."
Winde het sy provinsiale rede vroeër vandag gelewer.
Hy het gesê hoewel die provinsiale regering dankbaar is dat pres. Cyril Ramaphosa toestemming gegee het dat die weermag in die provinsie ontplooi word, is dit 'n duidelike erkenning dat die polisie die stryd teen misdaad in die provinsie verloor het.
"Ons het 'n funksionele polisiediens met behoorlike hulpbronne en goeie leiding nodig, nie pleisters om 'n wond tydelik te probeer toeplak nie," het Winde gesê.
Mnr Winde, maar dan het hulle ook 'n erge tekort van wetstoepassers op Uniondale, dit nou buiten dat daar geen, maar géé gewilligheid van die polisie is om onwettige betogings vas te vat nie.
Polisie ,watter polisie??
Miskien moet mnr Winde ophou om sy naam gestand te doen, ophou winde los, by wyse van spreke en iets meer konstruktief begin doen en self ook.
AW, jy is heeltemal korrek in jou siening.
Iets wat die hele wereld weet.
Wat gaan daaraan gedoen word?
Glo my………. dis baie erger as dit, hierdie inligting of feite wat hy weergee is net n druppel in die emmer…..